Cuneiform Tablet RA 59 28
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ PUZUR₄-iš₈-tár ú-ṣur-ša-a-šur {d}NIN.ŠUBUR-ba-ni ù i-dí-IŠTAR qí-bi-ma a-na PUZUR₄.IŠTAR ú-ṣur-ša-a-šur {d}NIN.ŠUBUR-ba-ni ù i-dí-IŠTAR qí-bi-ma um-ma ta-ri-ìš-ma-tum ù be-lá-tum-ma a-ḫu-ni a-tù-nu a-šu-mì KÙ.BABBAR ik-ri-bi₄ ša a-bi₄-ni be-lá-tum a-na-kam ta-am-ra-aṣ ù i-na ú-tù-ki ù i-na e-ṭá-mì ša-am-ṭù-a-ni a-ma-kam a-na pu-šu-ke-en₆ pu-nu-a-ma AN.NA ù TÚG-ba-tí a ma-lá i-le-e-ú li-dí-ma KÙ.BABBAR li-ik-nu-uk-ma lu-šé-bi₄-lá-ma na-pá-áš-ta-ak-nu ù na-pá-áš-tí-ni li-ṭí-ir a-na-kam lam-ni-iš i-lu-um É a-bi₄-ku-nu e-pá-áš ma-ma-an a-ma-kam a-na KÙ.BABBAR 1 GÍN i-na ba-ri-ku-nu lá i-ṭá-ḫi AN.NA ù TÚG-ba-tù ša nu-šé-bi₄-lá-ni a-dí a-na KÙ.BABBAR i-tù-ru É pu-šu-ke-en₆ li-ib-ší